In die Pentecostes missa matutinalis canitur ad Crucem, et est de eadem dic cum una tantum collecta. Qua cantata fit aqua benedicta, ad cujus aspersionem canitur Vidi aquam. Deinde paratur processio solemniter, sicut in die sancto Paschæ, et vadit ad Sanctam Mariam cum ant. Tota pulchra es, et postea per claustrum et canitur In die Resurrectionis et Sedet angelus, et resp. Advenit ignis divinus si necesse fuerit. Ad stationem in navi a quatuor vel quinque fratribus, nutu cantoris, canitur Crucifixum in carne. Sacerdos qui benedixit aquam dicit versic. Dicite in nationibus et coll. Deus qui pro nobis. Deinde descendunt ad Corpus sanctum cum resp. Insignis confessor; quo finito et dicto ab abbate, vel a sacerdote si abbas non fuerit, versic. et coll. cum tono, incipitur ant. Hodie completi sunt, et omnibus intrantibus chorum finita antiphona dicit sacerdos versic. Spiritus sanctus procedens a Patre. Apostolorum pectora. Kyrie eleison, etc. sicut in aliis dominicis diebus. Deinde canitur tertia; hymnus Veni creator Spiritus hac die ad tertiam et tribus diebus sequentibus canitur, ad cujus inceptionem flectunt omnes genua. Hac die et tribus diebus sequentibus ad omnes horas tres cerei ardent ante altare. Hac die ad omnes horas dicuntur antiphonæ. Ad tertiam versic. Factus est repente; (155) ad sextam versic. Loquebantur variis; ad nonam versic. Repleti sunt omnes. Verumtamen in crastino et per totam hebdomadam versic. Loquebantur dicitur ad nonam et versic. Repleti sunt dicitur ad sextam, et hoc ideo fit quia [non] congruum videtur si idem esset versic. quæ et antiphona. § Finita missa pulsantur omnia signa et divestitis omnibus pulsantur ad sextam; qua cantata, vadunt in refectorium. Ibi debent esse tabulæ coopertæ; fabam fractam, generale et pitantiam et pigmentum debent habere; similiter fit tribus diebus sequentibus. Ad mensam legitur sermo Gregorii Nazanzeni. Aliis diebus legitur evangelii cujusque diei expositio. Deinde per consuetudinem legi debet liber Didymi de Spiritu Sancto, qui quidem quantum satis est utilis, sed ad intelligendum valde difficilis. Quapropter si est ante festum liber alius inceptus qui magis mores ædificet, iste plerumque omittetur, et hoc penes arbitrium cantoris consistit. Ad vesperas omnia fiunt, sicut in præcedenti die. Ad cœnam debent habere nebulas. Ad collationem hac die et per totam hebdomadam leguntur sermones de ipsa festivitate, excepto quod in feria quarta et sexta et sabbato leguntur sermones Leonis papæ de ipso jejunio; et itur de collatione ad caritatem; quod similiter fit tribus diebus sequentibus. § De secunda feria post Pentecosten. — Feria secunda et tertia omnia fiunt sicut in hebdomada paschali. Invit. Repleti sunt omnes. Ad nocturna incipiunt dici melodiæ antiphonarum ubi dimissæ fuerant sabbato præcedenti ad nonam, et dicuntur per ordinem tam de dominicis quam de festis; quæ etiam dicuntur ad sextam et nonam. Ad utrosque vesperos per totam hebdomadam canitur All. Cum complerentur, et ad tertiam similiter. Ad primam Factus est repente. Missa matutinalis canitur ad Crucem, et est de festo Sancti Spiritus cum una tantum collecta, et si aliquod festum trium lectionum evenerit, post primam collectam dicitur illa de sancto. Ad magnam missam sunt omnes in cappis. Quinque cerei ante altare et duo super illud accenduntur, et cetera fiunt solemniter. Finita missa pulsantur omnia signa. Similiter fit duobus diebus sequentibus. § De quarta feria jejunii. — Feria quarta jejunatur, et ideo non fit sonitus in dormitorio. Post capitulum sedent in claustro, donec scilla pulsetur. Qua pulsata vadunt lavare manus, ut sint parati cum secundum signum audierint. Ad cujus sonitum petentes oratorium faciunt orationem, eaque terminata revestiuntur omnes et cantatur tertia. Qua finita cantatur missa in cappis. Cantor regit chorum. Coll. Mentes nostras quam sequitur alia coll. Deus qui hodierna die corda fidelium. Epist. Stans Petrus cum undecim. Finita missa pulsantur omnia signa, quod etiam fit in omnibus missis quæ cantantur in cappis, et divestitis omnibus infantes capiunt mixtum. Postea canitur sexta. Qua finita simulant meridianam, et pulsata scilla surgunt et vadunt ad lavatorium, et lotis manibus et capitibus pectinatis pulsatur unum de majoribus signis in choro, et venientibus cunctis ad oratorium faciunt orationem, et ea terminata revestiunt se ministri, scilicet (156) sacerdos, duo subdiaconi, diaconus, conversus unus, minister unus. Quibus peractis pulsatur missa cum duobus majoribus signis de choro, et accensis duabus lampadibus incipitur missa, et canitur ad altare sancti Blasii, cum uno tantum cereo ardente. Post evangelium adoletur incensum ad sacrificium, deinde diaconus defert per altaria. Duæ tantummodo collectæ dicuntur: prima coll. Omnipotens sempiterne Deus apta nos, quam sequitur epist. Diligite justitiam; alleluia Spiritus Domini; deinde alia collecta dicitur sine salutatione Præsta quæsumus omnipotens. Epist. Hæc dicit Dominus: Audi Jacob; alleluia Spiritus Paraclitus. § De quinta feria. — Feria quinta missa matutinalis canitur ad Crucem. Introit. Spiritus Domini; coll. Deus qui hodierna die corda fidelium, quam sequitur Concede quæsumus omnipotens Deus, et aliæ quæ quotidie solent dici ad magnam missam, et in fine dicitur Sanctorum tuorum. Epist. Cum complerentur; alleluia Emitte; evang. Si quis diligit me; offert Confirma hoc Deus; comm. Factus est repente. Hodie fit mandatum. Hac die et duobus diebus sequentibus fiunt omnia sicut in festo duodecim lectionum. Ad laudes et ad vesperas sacerdos in alba adolet incensum. Hac die post tertiam canitur major missa ad majus altare. Introit. Spiritus Domini; coll. Concede quæsumus; epist. Philippus descendens; alleluia Emitte, alleluia Veni Sancte Spiritus; evang. Convocatis Jesus. § De sexta feria. — Feria sexta fiunt omnia sicut in præcedenti feria quarta, excepto quod ad missam minorem non revestiuntur omnes, neque canitur prosa. Post capitulum canitur tertia. Qua cantata canitur missa ad majus altare sicut in festo duodecim lectionum. Hebdomadarius præteritæ hebdomadæ regit chorum. Introit. Spiritus Domini; collectæ duæ dicuntur: prima est Da quæsumus ecclesiæ, secunda Deus qui hodierna die corda, cum aliis, ultima Sanctorum; epist. Aperiens Petrus os suum; alleluia Emitte, alleluia Loquetur; evang. Facta est in una dierum; offert. Confirma hoc; comm. Factus est. Major missa post sextam canitur ad altare sancti Blasii eodem modo quo et in præcedenti feria quarta. Ad magnam missam introit. Repleatur os meum; coll. Fiat Domine quæsumus, quam sequuntur omnes collectæ quæ quotidie ad majorem missam dicuntur, et in fine Sanctorum tuorum; epist. Hæc dicit Dominus: Exultate filiæ Sion; alleluia Repleti sunt; evang. Venit ad Jesum vir cui nomen Jairus; offert. Lauda anima mea Dominum; comm. Spiritus ubi vult spirat. § De sabbato jejunii. — Sabbato [ut] in duodecim lectionibus fiunt omnia, eo ordine quo supra feria sexta facta sunt. Post capitulum canitur tertia. Qua expleta canitur missa matutinalis ad majus altare, sicut cantatur major missa in festo duodecim lectionum. Introit. Spiritus Domini; coll. Mentibus nostris, quam sequitur Deus qui hodierna die corda; epist. Convenit universa civitas; alleluia Emitte, alleluia Repleti sunt; evang. Surgens Jesus. Post sextam, simulata meridiana, sicut superius dictum est, audito signo conveniunt ad ecclesiam, et facta oratione et revestitis omnibus qui lecturi sunt lectiones et qui servituri sunt ad missam, pulsantur duo majora signa in choro, et canitur missa ad sanctum Blasium. Unus cereus et duæ (157) lampades accenduntur. Hebdomadarius in cappa regit chorum. Introit. Caritas Dei. Ad omnes collectas quæ dicuntur ante lectiones, non dicitur Dominus vobiscum. Prima coll. Præsta Domine quæsumus famulis tuis, lect. Effundam de Spiritu meo, all. Caritas Dei; coll. secunda Illo nos igne, lect. Locutus est Dominus ad Moysen, all. Paraclitus; coll. tertia Deus qui ob animarum, lect. Dixit Dominus ad Moysen: Audi Israel, all. Factus est repente; [coll. quarta] Præsta quæsumus omnipotens Deus ut salutaribus, lect. Angelus Domini et legitur tota, all. Benedictus es Domine; coll. Deus qui tribus pueris, et dicitur Dominus vobiscum. Epist. Justificati igitur; all. Laudate Dominum; evang. Egrediente Jesu; offert. Emitte Spiritum; comm. Non vos relinquam orphanos. Finita missa cantatur nona; postea in refectorium vadunt. Post prandium, dum servitores comedunt, thesaurarius cum sociis suis parat altare ita solemniter sicut in die Pentecostes.